CELEX: C2005/082/45
Language: sk
Date: 2005-04-02 00:00:00
Title: Vec C-68/05 P: Odvolanie podané dňa 11. februára 2005 Koninklijke Coöperatie Cosun U.A. proti rozsudku Súdu prvého stupňa Európskych spoločenstiev (piata komora) zo 7. decembra 2004 vo veci T-240/02, Koninklijke Coöperatie Cosun U.A. proti Komisii Európskych spoločenstiev

2.4.2005   
            
            
               SK
            
            
               Úradný vestník Európskej únie
            
            
               C 82/22
            
         Odvolanie podané dňa 11. februára 2005 Koninklijke Coöperatie Cosun U.A. proti rozsudku Súdu prvého stupňa Európskych spoločenstiev (piata komora) zo 7. decembra 2004 vo veci T-240/02, Koninklijke Coöperatie Cosun U.A. proti Komisii Európskych spoločenstiev
   (Vec C-68/05 P)
   (2005/C 82/45)
   Jazyk konania: holandčina
   Koninklijke Coöperatie Cosun U.A. v zastúpení: M.M. Slotboom a N.J. Helder, advokátky, podala dňa 11. februára 2005 odvolanie na Súdny dvor Európskych spoločenstiev proti rozsudku Súdu prvého stupňa Európskych spoločenstiev (piata komora) zo 7. decembra 2004 vo veci T-240/02, Koninklijke Coöperatie Cosun U.A. proti Komisii Európskych spoločenstiev.
   Odvolateľ navrhuje, aby Súdny dvor:
   
               —
            
            
               zrušil napadnutý rozsudok,
            
         
               —
            
            
               s konečnou platnosťou zrušil napadnuté rozhodnutie,
            
         
               —
            
            
               podporne vrátil vec na opätovné rozhodovanie Súdu prvého stupňa,
            
         zaviazal Komisiu nahradiť trovy tak odvolacieho konania, ako aj konania pred Súdom prvého stupňa.
   Dôvody odvolania a hlavné tvrdenia
   Prvý dôvod odvolania
   Tvrdenie Súdu prvého stupňa, že poplatok vyberaný za nevyvezený cukor C nie je dovozným alebo vývozným clom v zmysle článku 13 nariadenia č. 1430/79, je v rozpore s právom Spoločenstva.
   Druhý podporný dôvod odvolania
   Súd prvého stupňa neuznal, že poplatok vyberaný za cukor C je na účely použitia nariadenia č. 1430/79 treba skutočne považovať za dovozné clo.
   Tento dôvod odvolania pozostáva z troch častí:
   
               A.
            
            
               Súd prvého stupňa neuznal skutočnosť, že poplatok vyberaný za nevyvezený cukor C treba považovať za clo, nakoľko slúži rovnakým účelom ako clo.
            
         
               B.
            
            
               Súd prvého stupňa neuznal skutočnosť, že zo spôsobu výpočtu výšky poplatku za nevyvezený cukor C vyplýva, že tento poplatok je treba považovať za clo.
            
         
               C.
            
            
               Súd prvého stupňa neuznal skutočnosť, že zo spôsobu výpočtu výšky poplatku za nevyvezený cukor C, ktorý má byť vybraný, vyplýva, že tento poplatok je treba považovať za clo.
            
         Tretí podporný dôvod odvolania
   Súd prvého stupňa pri skúmaní druhého a tretieho podporného žalobného dôvodu, ktorý Cosun uplatnil vo svojej žalobe, konal v rozpore s právom Spoločenstva.
   Tento dôvod odvolania pozostáva z dvoch častí:
   
               A.
            
            
               Súd prvého stupňa pri skúmaní druhého podporného žalobného dôvodu, ktorý Cosun uplatnil v žalobe pred Súdom prvého stupňa, prekročil rámec tohto sporu.
            
         
               B.
            
            
               Súd prvého stupňa neodôvodnene nezohľadnil tretí podporný žalobný dôvod, ktorý uplatnil Cosun.
            
         Štvrtý podporný dôvod odvolania
   Porušenie zásady rovnakého zaobchádzania, zásady právnej istoty a spravodlivosti.